India vs Pakistan, T20 World Cup ഇന്ത്യന് താരങ്ങള്ക്ക് ഉറക്ക ഗുളിക നല്കൂ ഇന്ത്യയുമായി ജയിക്കാന് പാക് ടീമിന് അക്തറിന്റെ വിചിത്ര ഉപദേശം ടി20 ലോകകപ്പിലെ ICC T20 World Cup ഗ്ലാമര് പോരാട്ടമായ ഇന്ത്യ പാകിസ്ഥാന് India vs Pakistan പോരാട്ടം ഇന്നാണ്. അങ്ങേയറ്റം ആവേശകരവും വാശിയേറിയ ഒരു പോരാട്ടത്തിനായിരിക്കും ദുബായ് അന്താരാഷ്ട്ര സ്റ്റേഡിയം സാക്ഷ്യം വഹിക്കുക. ലോകകപ്പിലെ നേര്ക്കുനേര് പോരാട്ടങ്ങളുടെ കണക്കുകളും പ്രവചനങ്ങളും ഇന്ത്യക്ക് അനുകൂലമാണെങ്കിലും ഇത്തവണത്തെ പോര് ഇന്ത്യക്ക് എളുപ്പമാക്കിയിരിക്കില്ല. ലോകകപ്പില് ഇത് വരെ ഇന്ത്യക്കെതിരെ പാക് ടീമിന് ജയം നേടാന് കഴിഞ്ഞിട്ടില്ലെങ്കിലും ഇത്തവണത്തെ ലോകകപ്പ് നടക്കുന്നത് പാക് ടീമിന് ഏറെ പരിചിതമായ യുഎഇയിലെ മണ്ണിലാണ് എന്നതാണ്. അതുകൊണ്ട് തന്നെ മുന്പ് നടന്ന മത്സരങ്ങളുടെ കണക്കുകള് പാക് ക്യാപ്റ്റന് ബാബര് അസം പറഞ്ഞത് പോലെ കെവലം ചരിത്രത്തിന്റെ ഭാഗമാണ്.ക്രിക്കറ്റ് ലോകം മുഴുവനും ഉറ്റുനോക്കുന്ന പോരാട്ടമായതിനാല് മത്സരത്തെ സംബന്ധിച്ചുള്ള പ്രവചനങ്ങളും ടീമുകളുടെ കരുത്തും ദൗര്ബല്യവും ഇഴകീറി പരിശോധിച്ച് കൊണ്ടുള്ള വിശകലനങ്ങളും വന്നു കൊണ്ടിരിക്കുകയാണ്. ഇപ്പോഴിതാ ഇന്ത്യയുമായി ജയിക്കാന് പാക് ടീമിന് വിചിത്രമായൊരു ഉപദേശം നല്കിയിരിക്കുകയാണ് മുന് പാക് താരമായ ഷോയിബ് അക്തര്.മത്സരത്തില് പാകിസ്ഥാന് ജയിക്കാന് ഇന്ത്യന് താരങ്ങള്ക്ക് ഉറക്ക ഗുളിക നല്കിയാല് മതിയെന്നാണ് അക്തര് തമാശരൂപേണ പറഞ്ഞത്. സ്പോര്ട്സ് വെബ്സൈറ്റായ സ്പോര്ട്സകീഡയുമായുള്ള അഭിമുഖത്തില്, തമാശയായി പാകിസ്ഥാന് ഇന്ത്യക്കെതിരെ ജയിക്കാനുള്ള എളുപ്പവഴികള് ഉപദേശിച്ചത്.പാകിസ്ഥാന് മത്സരം ജയിക്കാനുള്ള എളുപ്പവഴികള് ഇതാ. ഇന്ത്യന് താരങ്ങള്ക്ക് ഉറക്കഗുളിക നല്കൂ. രണ്ടാമതായി വിരാട് കോഹ്ലിയെ ഇന്സ്റ്റഗ്രാം ഉപയോഗിക്കുന്നതില് നിന്ന് രണ്ട് ദിവസം വിലക്കൂ. മൂന്നാമതായി ധോണിയോട് ബാറ്റ് ചെയ്യാനായി സ്വയം ഇറങ്ങരുതെന്ന് പറയൂ. ഇത് ഞാന് പറയാന് കാരണം ഇപ്പോഴും അദ്ദേഹം തന്നെയാണ് ഇന്ത്യയുടെ മികച്ച ഫോമിലുള്ള ബാറ്റര് എന്ന നിലയിലാണ്. അക്തര് പറഞ്ഞു.തമാശയ്ക്ക് ഇക്കാര്യം പറഞ്ഞ അക്തര് പാക് ടീം ഇന്നത്തെ മത്സരം ജയിക്കാന് എങ്ങനെ കളിക്കണമെന്നതിനെ കുറിച്ചും ഉപദേശം നല്കി. ആദ്യം ബാറ്റിങ്ങിന് ഇറങ്ങുകയാണെങ്കില് വിക്കറ്റ് കളയാതെ മികച്ച തുടക്കം നേടിയെടുക്കാന് ശ്രദ്ധിക്കണം. പിന്നീട് മധ്യ ഓവറുകളില് ഒരു പന്തില് ഒരു റണ് എന്ന നിലയില് സ്കോര് ചെയ്യുക. പിന്നീട് ഡെത്ത് ഓവറുകളില് തകര്ത്തടിച്ച് മുന്നേറുക. സ്കോര്ബോര്ഡില് മികച്ച ടോട്ടല് പടുത്തയര്ത്തിയാല് ബോളിങ്ങില് അവരുടെ വിക്കറ്റുകള് വീഴ്ത്താനനുറച്ച് ഇറങ്ങുക. അക്തര് പറഞ്ഞു.ലോകകപ്പിന് മുന്നോടിയായി നടന്ന സന്നാഹ മത്സരങ്ങളിലെ പ്രകടനങ്ങളും ഒപ്പം ലോകകപ്പുകളിലെ പ്രകടനങ്ങളും വെച്ച് നോക്കുമ്ബോള് ഇന്നത്തെ മത്സരത്തില് ഇന്ത്യ തന്നെയാണ് ഫേവറൈറ്റുകള്. മികച്ച താരനിരയുമായാണ് ഇരു ടീമുകളും അണിനിരക്കുന്നത് എന്നതിനാല് മത്സരത്തിലെ ഫലം പ്രവചിക്കുക അസാധ്യമാണ്. നിലവില് ഇരു രാജ്യങ്ങളും തമ്മില് രാഷ്ട്രീയ പ്രശ്നങ്ങള് നിലനില്ക്കുന്നതിനാല് ഐസിസി ടൂര്ണമെന്റുകളില് ഇരുവരും നേര്ക്കുനേര് വരുമ്ബോള് ഒരു സൂപ്പര് പോരാട്ടം തന്നെയാണ് ആരാധകരും പ്രതീക്ഷിക്കുന്നത്.